text: Forkvinnan í ES-tinginum, Ursula von der Leyen navngav í morgun fyrsta grøna metanol konteynaraskipið í heiminum, Laura Mærsk. -ES fer at virka fyri at gera altjóða skipaferðslu grønari og er hetta fyrsta Mærskskipið “a big deal” segði hon.
text: #000001
text: Spenningurin hevur verið stórur kring allan heim undan navngevingini av fyrsta grøna metanol skipinum hjá danska reiðaríinum Mærsk, nú hetta er byrjanin til eitt heilt nýtt kapittul í altjóða skipaferðslu og sjóvinnu, har grøn brennievni skulu avloysa fossila orku.
text: #000003
text: Og tað er einki at siga til, at flest allir danskir miðlar hava hendingina á sínum forsíðum í dag. At forkvinnan í ES-nevndini er komin til Keypmannahavnar at navngeva skipið ger ikki hendingina minni áhugaverda og týðandi.
text: #000004
text: At nýggja skipið fekk navnið Laura Mærsk var ikki av tilvild. Fyrsta skipið yvirhøvur hjá Mærsk í 1886 var Laura. Tað umboðaði eina týðandi broytingartíð innan skipaferðslu, har farið var frá seglskipum til oljurikin skip. Nú verður so gingið frá fossilriknum skipum til grønrikin skip - ein broyting, sum vil nakað.
text: #000005
text: Ursula von der Leyen brúkti høvið til at kunngera, at ES fer at arbeiða fyri at gera altjóða skipaferðsluna meira grøna. -Hetta er ikki einans eitt stórt stig fyri Danmark og Evropa men er tað fyri allan heimin.
text: #000006
text: Skipið fer at kunna brúka vanliga bunkaraolju eins og sigla við metanol, har útlátið er 65% minni. Hetta er eitt kærkomið amboð í eini vinnu, sum fevnir um 3% av altjóða útlátinum.
text: #000007
text: -Shipping, skipaferðsla er altjóða og tí er hetta fyrsta skipið av sínum slag bara byrjanin til nakað nógv størri. Vit arbeiða fyri at skerja CO2 útlátið innan sjóvinnuflutning, segðu ES forkvinnan m.a.
text: #000008
text: Stjórin í Mærsk Vincent Clerc segði m.a., at hetta fyrsta skipið er eitt avgerandi stig til at finna loysnir innan shipping vinnuna, men eisini eitt stig, sum fer at eggja øðrum innan aðrar vinnur til at ganga undan í grøna orkuskiftinum.
text: #000009
text: Mærsk hevur í dag 700 skip. Og komandi árini fer reiðaríið at endurnýggja flotan við 20 metanolriknum skipum. Annars verður eisini arbeitt við at broyta motorarnar á verandi skipum, soleiðis at tey kunnu brúka metanol eisini.
text: #000010
text: Ein av stóru avbjóðingunum er tó at fáa nóg mikið av metanoli til høldar. Umframt at bygt verður ein verksmiðja í Danmark til at framleiða grønt metanol, so hevur eitt nú norska orkufelagið Equinor lagt seg eftir at framleiða metanol til skipaferðsluna og verður metanol frá Equinor tí eisini partur av brennievninum hjá nýggja Mærsk skipinum.
text: #000011
text: Fólkatingið vitjar SEV í Húsahaga
text: #000015
text: Helvtin av orkuni frá vindmyllulundum fer til spillis
text: #000017
text: Regin Mittún nýggjur fíggjarstjóri hjá Magn
text: #000018
text: Russland sendir oljutangaskip norður um Sibiria
text: #000020
text: Byggja heimsins størstu vindmylnuhøll í Esbjerg
text: #000021